《奉和望月应魏王教》
唐代·褚亮

层轩登皎月，流照满中天。色共梁珠远，光随赵璧圆。

落影临秋扇，虚轮入夜弦。所欣东馆里，预奉西园篇。

作者简介：褚亮（555年－647年），字希明，杭州钱塘（今浙江杭州）人 ，祖籍河南阳翟（今河南禹州），唐初十八学士之一。曾祖湮，梁御史中丞；祖蒙，太子中舍人；父玠，陈秘书监，并着名前史。其先自阳翟徙居焉。贞观二十一年（647年）卒，年八十八。谥号曰康，赠太常卿，陪葬昭陵。